

**JAVNI POZIV ZA DODJELU POTPORA RAZVOJU I UNAPREĐENJU TURISTIČKE PONUDE DESTINACIJE TE UVJETA BORAVKA TURISTA U 2021. GODINI**

Bjelovar, siječanj 2021. godine

Odlukom Turističkog vijeća Turističke zajednice Bilogora – Bjelovar, usvojenoj na sjednici Vijeća održanoj 21. 12. 2020. godine, a na temelju Programa rada s financijskim planom TZ BB za 2021. godinu, TZ BB objavljuje

**JAVNI POZIV**

**za dodjelu potpora razvoju i unapređenju turističke ponude destinacije te uvjeta boravka turista u 2021. godini**

# I. Predmet Javnog poziva

Predmet Javnog poziva je dodjela bespovratnih novčanih sredstava Turističke zajednice Bilogora – Bjelovar (dalje u tekstu: TZ BB) za programe/projekte koji doprinose razvoju i unapređenju turističke ponude destinacije te uvjeta boravka turista, a odvijaju se na području TZ BB. Područje TZ BB je područje grada Bjelovara i područja devet općina: Rovišće, Kapela, Zrinski Topolovac, Veliko Trojstvo, Šandrovac, Velika Pisanica, Veliki Grđevac, Severin i Nova Rača.

# II. Namjena potpore

Sredstva potpore odobrit će se za sljedeće:

1. uređenje šetnica, tematskih i poučnih staza, vidikovaca, izletišta i sl., izuzev izgradnje komunalne infrastrukture

2. podizanje kvalitete informacija za posjetitelje (informativne ploče i sl.)

3. razvoj programa (jednodnevni i višednevni paket aranžmani) neposredno povezanih s turističkim proizvodom u destinaciji

# III. Neprihvatljivi troškovi

Sredstva potpore za programe/projekte pod točkom II. Namjena potpore se ne mogu dodijeliti i koristiti za:

* kupnju nekretnina (objekata i zemljišta) i prijevoznih sredstava za službene potrebe
* ulaganje u izgradnju, obnovu ili uređenje različitih objekata, zemljišta i drugih nekretnina koji nisu predmet ovog poziva
* troškove poslovanja (plaće i ostala primanja zaposlenih, troškove prijevoza i službenih putovanja, studijskih putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* samostalnu izradu studija, strategija, planova, elaborata, projektne i druge dokumentacije ukoliko nakon izrade istih ne slijedi realizacija aktivnosti koje su predmet izrađenih studija, strategija, planova, elaborata, projektne i druge dokumentacije u tekućoj godini,
* za zabavna, sportska i sl. događanja/manifestacije te nabavu opreme i rekvizita koji se koriste pri održavanje događanja/manifestacija,
* objekte komunalne infrastrukture,
* sve druge troškove koji nisu vezani za realizaciju kandidiranog programa/projekta
* programi koji se ne odvijaju na području TZ BB i brošure/promidžbeni materijali koje nisu isključivo paket aranžmani ključnih proizvoda za TZBB

# IV. Korisnici potpore

Za sredstva potpore mogu se kandidirati pravne i fizičke osobe s područja koje obuhvaća Turistička zajednice Bilogora - Bjelovar to:

* Trgovačka društva, obrti, obiteljska poljoprivredna gospodarstva, udruge i zadruge registrirani za obavljanje ugostiteljske, turističke ili agencijske djelatnosti (DMK)
* Javne ustanove
* Ustanove i udruge u kulturi,

Jedan prijavitelj može kandidirati najviše dva (2) programa/projekta.

U slučaju da više sudionika realizira pojedini program/projekt, kandidaturu podnosi samo jedan prijavitelj koji će u ime ostalih biti nositelj realizacije

Maksimalni iznos potpore po projektu/korisniku iznosi **6.000,00 kn** s tim da će maksimalni iznos ovisiti i o broju primljenih prijava i ostvarenom broju bodova prijave. Sredstva za potpore su bespovratna.

Ukupno planirana vrijednost Javnog poziva u 2021. godini iznosi **40.000,00 kuna**.

Za potporu se ne mogu kandidirati:

# prijavitelji koji su dužnici plaćanja boravišne pristojbe i/ili turističke članarine te koji nisu platili sve dospjele porezne obveze i obveze za mirovinsko i zdravstveno osiguranje,

* prijavitelji koji u prethodne tri godine nisu izvršili ugovorne obveze prema TZ BB ili su nenamjenski trošili prethodno dodijeljena bespovratna sredstva.

# V. Kriteriji/mjerila za ocjenjivanje i odabir programa/projekta za dodjelu potpora

**Kandidirani programi/projekti pod točkom II.- namjena potpore ocjenjuju se prema sljedećim kriterijima/mjerilima:**

|  |  |
| --- | --- |
| **Kriterij** | **Broj bodova** |
| **1. Usklađenost programa/projekta sa Strategijom razvoja turizma Republike Hrvatske** |  |
| a) Program/projekt pridonosi razvoju primarnog turističkog proizvoda regije | **15** |
| b) Program/projekt pridonosi razvoju sekundarnog turističkog proizvoda regije | **10** |
| c) Program/projekt pridonosi razvoju tercijarnog turističkog proizvoda regije | **5** |
| e) Program/projekt nije usklađen sa Strategijom razvoja turizma Republike Hrvatske | **0** |
| **2. Usklađenost programa/projekta s usvojenim strateškim dokumentima razvoja turizma za područje na kojem se program/projekt realizira** |  |
| a) Program/projekt je u cijelosti usklađen s usvojenim strateškim dokumentima razvoja turizma općine, grada ili županije na području na kojem se program realizira | **15** |
| b) Program/projekt je djelomično usklađen s usvojenim strateškim dokumentima razvoja turizma općine, grada ili županije na području na kojem se program realizira | **15** |
| c) Ne postoji strateški dokument razvoja turizma destinacije, ali program/projekt ima pozitivno mišljenje TZ BB i općine, grada ili županije | **20** |
| e) Program/projekt nije usklađen s usvojenim strateškim dokumentima razvoja turizma destinacije | **0** |
| **3. Značaj programa/projekta za razvoj turističke ponude te razvoj i/ili promociju turističkog proizvoda područja na kojem se program/projekt realizira** |  |
| a) Program/projekt pridonosi obogaćivanju ili proširivanju ukupne ponude destinacije; razvoju posebnih oblika turizma u destinaciji; razvoju ponude namijenjene za pojedine tržišne segmente; kontinuirano pridonosi povećanju turističkog prometa (povećanju broja dolazaka, noćenja i posjetitelja) | **15** |
| b) Program/projekt jednokratno pridonosi povećanju turističkog i dr. prometa u određenom razdoblju godine | **10** |
| c) Program/projekt ne pridonosi povećanju turističkog prometa ili obogaćivanju ponude destinacije | **0** |
| **4. Trenutna faza realizacije programa/projekta** |  |
| a) Program/projekt je u završnoj fazi | **10** |
| b) Realizacija programa/projekta je u tijeku | **5** |
| c) Program/projekt još nije započeo | **5** |
| **5. Sudjelovanje drugih subjekata javnog i/ili privatnog sektora u financiranju programa/projekta** |  |
| a) Financijski sudjeluje više subjekata javnog i privatnog sektora (općina, grad ili županija i gospodarski i/ili drugi subjekti) | **15** |
| b) Financijski sudjeluju drugi subjekti javnog sektora (općina, grad ili županija, ustanove) | **10** |
| c) Program/projekt nema nikakvu podršku drugih subjekata javnog i privatnog sektora | **0** |
| **6. Inovativnost programa/projekta: primjena rješenja koja predstavljaju poboljšanje i/ili napredak u odnosu na dosadašnje stanje i/ili druga poznata rješenja (korištenje novog vizualnog identiteta, brendiranje destinacije/turističkog proizvoda, korištenje modernih IT tehnologija u prezentaciji i interpretaciji i slično)** |  |
| a) Koristi se novi vizualni identitet, brendira se destinacija/turistički proizvod, koriste se moderne IT tehnologije u prezentaciji i interpretaciji i slično | **15** |
| b) Ne koriste se nove tehnologije | **0** |
| **7. Sudjelovanje više turističkih zajednica u realizaciji programa/projekta** |  |
| a) Sudjeluje pet i više TZ gradova, općina ili mjesta | **10** |
| b) Sudjeluje tri do pet TZ gradova, općina ili mjesta | **10** |
| c) Sudjeluje samo TZ BB | **5** |
| **8. Financiranje projekta iz EU fondova** (prilikom prijave programa/projekata koji se financiraju iz EU fondova, TZ BB sufinancira udio vlastitih sredstava, a ne ukupni iznos programa/projekta) |  |
| a) Program/projekt se financira iz EU fondova | **5** |
| b) Program/projekt se ne financira iz EU fondova | **0** |
| **UKUPAN MOGUĆI BROJ BODOVA** | **100** |

Iznos odobrene potpore po pojedinom programu/projektu u jednoj godini može iznositi najviše do **6.000,00 kn** ukupnih opravdanih/prihvatljivih troškova.

**VI. Postupak odobravanja potpore**

Obradu, evidentiranje, ocjenu valjanosti i vrednovanje/bodovanje zaprimljenih kandidatura sukladno kriterijima Javnog poziva te izradu rang liste projekata provodi Ured Turističke zajednice Bilogora – Bjelovar i vodi zapisnik. **Turističko vijeće Turističke zajednice Bilogora – Bjelovar donosi odluku o dodjeli potpora.**

Popis projekata s iznosom dodijeljenih sredstava potpore po korisnicima bit će objavljen na internetskim stranicama TZ BB([www.turizam-bilogorabjelovar.hr.com](http://www.turizam-bilogorabjelovar.hr.com) ) najkasnije u roku od 10 dana od dana donošenja Odluke o dodjeli potpora.

**VI. Potpisivanje ugovora i nadzor**

* Turistička zajednica Bilogora – Bjelovar će s korisnicima potpore sklopiti ugovor o potpori kojim će se urediti način korištenja potpore, način praćenja realizacije projekata, isplata potpore, nadzor namjenskog korištenja potpore i druga pitanja vezana za realizaciju projekata i dodjelu potpore.
* Turistička zajednica Bilogora – Bjelovar ima pravo provjere podataka iz dostavljene dokumentacije te praćenja realizacije programa/projekta i kontrole namjenskog trošenja sredstava.
* Ukoliko Turistička zajednica Bilogora – Bjelovar utvrdi nepravilnosti u korištenju potpore, naložit će korisniku potpore povrat potpore u dijelu u kojemu je utvrđena nepravilnost.

**VII. Način isplate potpore**

Potpora se isplaćuje na sljedeći način:

a) Dodijeljena sredstava potpore TZ BB isplaćuje po ispostavljenom zahtjevu za isplatu potpore na žiro račun korisnika potpore i to nakon realizacije programa/projekta, a po primitku sljedeće dokumentacije:

1. Zahtjev za isplatu potpore koji mora sadržavati podatke: a) iznos odobrene potpore; b) broj ugovora o potpori; c) IBAN
2. Izvješće o realizaciji programa/projekta (opis realiziranih aktivnosti) i utrošenim sredstvima potpore po vrstama troškova (specifikacija troškova),
3. Kopije računa izvođača/dobavljača,
4. Dokaz o uplatama po računima izvođača/dobavljača,
5. Foto i/ili druga dokumentacija kojom se dokazuje realizacija programa/projekta,

*Turistička zajednica Bilogora – Bjelovar ima pravo provjere podataka iz dostavljene dokumentacije te pravo traženja nadopune dokazne dokumentacije o realizaciji programa/projekta i izvršenim plaćanjima.*

**VIII. Način kandidiranja programa/projekata**

**Kandidatura korisnika za dodjelu potpore podnosi se** u tiskanom obliku - ispunjeni *Obrazac 1-2021* potrebno je isprintati, potpisati i staviti pečat te poslati poštom preporučeno zajedno s cjelokupnom dokumentacijom na adresu:

**Turistička zajednica Bilogora - Bjelovar**

**Trg Eugena Kvaternika 2**

**43 000 Bjelovar**

s naznakom:

**„JAVNI POZIV za dodjelu potpora razvoju i unapređenju turističke ponude destinacije te uvjeta boravka turista u 2021. godini“**

**Rok za podnošenje kandidatura je 20. veljače 2021. godine** (u obzir dolaze i kandidature s datumom otpreme pošte od 20. veljače 2021. godine)

**Prilikom podnošenja kandidature u papirnatom obliku, uz obrazac *Obrazac 1-2021*, Korisnik za sve kandidirane programe/projekte treba obavezno dostaviti sljedeću dokumentaciju:**

1. dokaz o pravnom statusu: preslika izvoda iz trgovačkog, obrtnog, ili drugog odgovarajućeg registra,
2. ovjerenu potvrdu nadležne Porezne uprave o nepostojanju duga organizatora prema državi (ne stariji od 30 dana od dana slanja prijave),
3. opis programa/projekta s dokumentacijom koja ga pojašnjava (idejni program/projekt ili druga tehnička dokumentacija s eventualnim potrebnim odobrenjima, trajanje i faze realizacije, pokazatelji uspješnosti, foto-dokumentacija i dr.)
4. detaljni troškovnik provedbe kandidiranog programa/projekta, uz naznaku koje su stavke već realizirane
5. ugovore o sufinanciranju kandidiranog programa/projekta od strane drugih subjekata (ako postoje)
6. foto-dokumentaciju kojom je evidentirano i vidljivo stanje prije realizacije programa/projekta,

*Turistička zajednica Bilogora – Bjelovar zadržava pravo traženja dodatnih pojašnjenja/dokumentacije od Korisnika koja podnosi kandidaturu.*

**IX.** **Zahtjevi koji se neće razmatrati**

**U obzir se neće uzimati kandidature:**

* za programe/projekte koji nisu sukladni namjenama Javnog poziva,
* za programe/projekte koji uključuju strukovno/stručno obrazovanje i osposobljavanje bez zasnivanja radnog odnosa te za kvalifikacije i polaganje stručnih ispita,
* za programe/projekte koji uključuju izgradnju komunalne infrastrukture te komunalno i hortikulturno uređenje destinacije,
* za programe/projekte za koje nije dostavljena cjelokupna i vjerodostojna dokumentacija propisana ovim Javnim pozivom,
* za programe/projekte čiji podnositelji nisu izvršili ranije ugovorne obveze ili su nenamjenski trošili sredstva,
* za programe/projekte koje u ured TZ BB ne pristignu u zadanom roku.

**Dodatne informacije: isključivo pisanim putem na** [**info.tzbb@gmail.com**](mailto:info.tzbb@gmail.com) **najkasnije tri dana prije roka za dostavu kandidatura.**

Bjelovar, 20. siječnja 2021.

Direktorica TZ BB

Ana Kelek, mag.oec.